Up-1073/09, U-I-222/09
Natisni
Opravilna št.:
Up-1073/09, U-I-222/09
Datum odločitve:
18. 3. 2010
ECLI:
ECLI:SI:USRS:2010:Up.1073.09
Akt:
Ustavna pritožba zoper sodbo Upravnega sodišča Republike Slovenije št. U 527/2007 z dne 16. 6. 2009 

Zakon o vojnih veteranih (Uradni list RS, št. 59/06  uradno prečiščeno besedilo) (ZVV)
Izrek:
Ustavna pritožba zoper sodbo Upravnega sodišča Republike Slovenije št. U 527/2007 z dne 16. 6. 2009 se zavrže.

Pobuda za začetek postopka za oceno ustavnosti Zakona o vojnih veteranih (Uradni list RS, št. 59/06  uradno prečiščeno besedilo) se zavrže.
Evidenčni stavek:
Ustavno sodišče zavrže ustavno pritožbo, če zoper izpodbijani posamični akt niso izčrpana vsa pravna sredstva.
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, 55.b.1.5, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
zakon
Vlagatelj:
Boris Krajnc, Miklavž na Dravskem polju
Datum vloge:
16. 9. 2009
Vrsta odločitve:
sklep
Vrsta rešitve:
zavrženje
Dokument:
US29064
Dokument v PDF obliki:
Up-1073-09, U-I-222-09.pdf
142 KB
Prenesite datoteko
Up-1073/09-7
U-I-222/09-7
18. 3. 2010
SKLEP
Ustavno sodišče je v postopkih za preizkus pobude in ustavne pritožbe Borisa Krajnca, Miklavž na Dravskem polju, ki ga zastopa Sašo Petek, odvetnik v Mariboru, na seji 18. marca 2010
sklenilo:
1. Ustavna pritožba zoper sodbo Upravnega sodišča Republike Slovenije št. U 527/2007 z dne 16. 6. 2009 se zavrže.
2. Pobuda za začetek postopka za oceno ustavnosti Zakona o vojnih veteranih (Uradni list RS, št. 59/06  uradno prečiščeno besedilo) se zavrže.
Obrazložitev
1. Pritožnik izpodbija v izreku navedeno sodbo Upravnega sodišča o zavrnitvi tožbe, s katero je izpodbijal odločbo Upravne enote Maribor o zavrnitvi zahteve za priznanje statusa vojnega veterana. Izpodbijani sodbi očita kršitev 14., 22. in 50. člena Ustave. Hkrati vlaga pobudo za začetek postopka za oceno ustavnosti Zakona o vojnih veteranih (v nadaljevanju ZVV), ker ta ne zagotavlja statusa vojnega veterana osebam, ki so z osebno angažiranostjo ob samem začetku vojaške agresije na Slovenijo z udeležbo na barikadah in drugih oblikah odpora aktivno sodelovale pri odvračanju napadov takratne JLA. Meni, da bi te osebe morale biti izenačene s statusom tistih oseb, ki so se kasneje pridružile organiziranemu odporu ali opravljale podporne naloge. Izpodbijani ureditvi očita neskladje z drugim odstavkom 14. člena Ustave.
2. Ustavno sodišče je ustavno pritožbo zoper posamični akt iz 1. točke izreka zavrglo, ker pravna sredstva niso izčrpana (peta alineja prvega odstavka 55.b člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Razlogi za takšno odločitev so obrazloženi v sklepu Ustavnega sodišča št. Up-2394/07 z dne 18. 12. 2007 (Uradni list RS, št. 122/07 in OdlUS XVI, 122).
3. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
4. Izpodbijani predpis ne učinkuje neposredno. V takšnih primerih se lahko pobuda vloži po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07 in OdlUS XVI, 82). Pravni interes pobudnika za začetek postopka za oceno ustavnosti izpodbijanega ZVV je temeljil na hkrati vloženi ustavni pritožbi, ki jo je Ustavno sodišče zavrglo, ker pravna sredstva niso izčrpana. Iz razlogov, navedenih v citiranem sklepu, pobudnik ne izkazuje pravnega interesa za oceno ustavnosti izpodbijane zakonske določbe. Zato je Ustavno sodišče pobudo zavrglo (2. točka izreka).
5. Ustavno sodišče je sprejelo ta sklep na podlagi pete alineje prvega odstavka 55.b člena in tretjega odstavka 25. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, mag. Jadranka Sovdat in Jan Zobec. Sklep je sprejelo soglasno.
Jože Tratnik
Predsednik